ISAMBILILO 14
Uwene Uulateeka Insi Yonsi
Uzye ungalanda Uwene uno tukuti ulateeka insi yonsi?— Ee, u Wene Wakwe Leza, nupya ali Wene uulasenula insi ukuya Paladaise. Uzye ungatemwa ukumanya ivingi apa Wene kwene uu?—
Uwene onsi wakwata umwene. Nupya umwene kwene wiyo akaateeka antu amu mpanga yakwe. Uzye wamanya Umwene wa Wene wakwe Leza?— A Yesu Klistu. Akaikala ukwiyulu. Likwene sile wasya aye Umwene wa yantu yonsi aaya pano nsi! Uzye ukwelenganya ukuti tulaya ni nsansa lino Yesu alaya Umwene pano mpanga ya pansi?—
I vyani vino ukalondesya ukwiza-lola umu paladaise?
Tulazanga cuze! Umu Paladaise antu yatalaalwa nanti ukuya uku nkondo. Antu yonsi yalatemwana sana. Kutalaya umuntu nanti wenga aalalwala nanti ukufwa. Impafu zilatandika ukulola, yacipuli yalauvwa, na yonsi aalemale maulu yalatandika ukusimula nu kutoloka. Antu yonsi yalakwata ivyakulya ivingi. Inyama nazyo zilatemwana nupya zilaacinila pamwi nafwe. Antu aafwa yalatuutuluka. Aonsi na anaci aingi yano wasambilila umu kabuku kaa wakwe Labeka, Laabu, Davidi, na Eliya, nayo kwene yalatuutuluka! Uzye ungatemwa ukwizayazengela lino yalatuutuluka?—
Yeova wakutemwa wakwe cimwi, nupya akaalonda uce ukaye ni nsansa. Ndi cakuti watwalilila ukusambilila pali Yeova alino nu kumuvwila, ulikala umu paladaise amanda pe! Uzye vivyo avino ukalonda ukuti vikacitike?—
WELENGA MULI BAIBO
Ezaya 2:4; 11:6-9; 25:8; 33:24; 35:5, 6
Yoane 5:28, 29; 17:3
Sambililini na Vyunze
IBUKU LYANE ILYA MALYASI AMULI BAIBO
Ibuku lyane lya malyasi amuli Baibo—Amazwi ya Kutandikilako
Malyasi kufuma mwibuku lino lyalumbuka sana, kuli kuti Baibo, likalanda pa nsita ino Leza watandike kuumba ivintu kuya nu ku nkolelo.
bem_Latn bem_Latn bem_Latn bem_Latn tum_Latn bem_Latn bem_Latn bem_Latn kon_Latn kon_Latn run_Latn bem_Latn bem_Latn bem_Latn